rejauldu/bengali-wikipedia huggingface dataset:
ক্যাপ্টেন মিলার হল ২০২৪ সালের একটি  ভারতীয় তামিল -ভাষা অ্যাকশন অ্যাডভেঞ্চার চলচ্চিত্র। যা অরুণ মাথেশ্বরন দ্বারা পরিচালিত এবং সত্য জ্যোতি ফিল্মস দ্বারা প্রযোজিত। এটি একটি পরিকল্পিত ট্রিলজির প্রথম অংশ, শিব রাজকুমার, প্রিয়াঙ্কা আরুল মোহন, অদিতি বালান, সন্দীপ কিষাণ, এডওয়ার্ড সোনেনব্লিক এবং জন কোকেন সহ প্রধান ভূমিকায় ধনুশ অভিনয় করেছেন। চলচ্চিত্রে ১৯৩০-এর দশকে ব্রিটিশ ভারতের একজন প্রাক্তন ব্রিটিশ সেনা সৈনিককে অনুসরণ করে, যে তার নিজের শহরকে ব্রিটিশ সেনাবাহিনীর দ্বারা ধ্বংসের হাত থেকে বাঁচানোর চেষ্টা করেছিল।  মাথেশ্বরণ ২০১৮ সালে চিত্রনাট্য লিখেছিলেন এবং সত্য জ্যোতি ফিল্মস এটি প্রযোজনা করেছিল। যাইহোক, ২০১৯ সাল পর্যন্ত যখন এটি আকারে আসতে শুরু করে তখন কিছুই চূড়ান্ত হয়নি। এটির নামকরণ করা হয়েছিল ডি৪৭ (একটি প্রধান চরিত্রে ধনুষের ৪৭ তম চলচ্চিত্র)। ছবিটি ২০২২ সালের জুলাই মাসে ঘোষণা করা হয়েছিল এবং প্রধান ফটোগ্রাফিটি সেই সেপ্টেম্বরে শুরু হয়েছিল, যা চেন্নাই, তিরুনেলভেলি এবং টেনকাসিতে হয়েছিল । সঙ্গীত পরিচালনা করেছেন জিভি প্রকাশ কুমার, সিনেমাটোগ্রাফি পরিচালনা করেছেন সিদ্ধার্থ নুনি এবং সম্পাদনা করেছেন নাগুরান রামচন্দ্রন।  ক্যাপ্টেন মিলার ২০২৪ সালের ১২ জানুয়ারী পোঙ্গল সপ্তাহে স্ট্যান্ডার্ড এবং আইম্যাক্স ফর্ম্যাটে বিশ্বব্যাপী মুক্তি পায়। ছবিটি সমালোচকদের কাছ থেকে ইতিবাচক পর্যালোচনা পেয়েছে।   অভিনয়শিল্পী    ধনুষ অ্যানালিসান "ইসা" চরিত্রে / ক্যাপ্টেন মিলার, সেনগানানের ছোট ভাই   ঈসার বড় ভাই সেনগানান ওরফে সেঙ্গোলান চরিত্রে শিব রাজকুমার  ক্যাপ্টেন রফিকের ভূমিকায় সন্দীপ কিষাণ  ভেলমাথির চরিত্রে প্রিয়াঙ্কা আরুল মোহন  শকুন্তলার চরিত্রে অদিতি বালান  অ্যান্ড্রু ওয়ান্ডি চরিত্রে এডওয়ার্ড সোনেনব্লিক  রাজপুত্রের চরিত্রে জন কোকেন  থায়েনু চরিত্রে নিবেদিতা সতীশ  বিনোথ কিষাণ  অ্যালেক্স ও'নেল রিলির চরিত্রে, গভর্নরের ছেলে  কান্নায়ার চরিত্রে এলাঙ্গো কুমারভেল  কালীর চরিত্রে পিন্টু পান্ডু  ঈসা এবং সেনগানানের মা চরিত্রে ভিজি চন্দ্রশেখর  কুমস্থ কানাগসাবাই চরিত্রে কালী ভেঙ্কট  "মেরকু থোডারচি মালাই" অ্যান্টনি  রাজাধিপতির চরিত্রে জয়প্রকাশ  বোস ভেঙ্কট  সেমবাত্তা/স্টিফেন চরিত্রে আবদুল লি  অশ্বিন কুমার  আয়ভু চরিত্রে অরুণোধ্যায়  স্বয়ম সিদ্ধ  সুমেশ মুর   মুক্তি    নাট্য  ক্যাপ্টেন মিলার ২০২৪ সালের ১২ জানুয়ারী পোঙ্গল সপ্তাহে প্রেক্ষাগৃহে মুক্তি পায় । এটি পূর্বে ২০২৩ সালের ১৫ ডিসেম্বরের জন্য নির্ধারিত ছিল। চলচ্চিত্রটি আইম্যাক্স এবং ২ডি উভয় ফর্ম্যাটেই মুক্তি পেয়েছিল।    বিতরণ  লাইকা প্রোডাকশনের কাছে ছবিটির বিদেশী বিতরণ এবং কর্ণাটকের জন্য কেআরজি স্টুডিও অধিকার রয়েছে।  তথ্যসূত্র    বহিঃসংযোগ      বিষয়শ্রেণী:২০২৪-এর চলচ্চিত্র বিষয়শ্রেণী:২০২০-এর দশকের তামিল ভাষার চলচ্চিত্র বিষয়শ্রেণী:২০২০-এর দশকের ঐতিহাসিক অ্যাকশন চলচ্চিত্র বিষয়শ্রেণী:চেন্নাইয়ে ধারণকৃত চলচ্চিত্র বিষয়শ্রেণী:তিরুনেলবেলিতে ধারণকৃত চলচ্চিত্র বিষয়শ্রেণী:ভারতীয় ঐতিহাসিক অ্যাকশন চলচ্চিত্র
মাগুরা পৌরসভা বাংলাদেশের  মাগুরা শহরের স্থানীয় সরকার সংস্থা। ১৯৭২ সালে পৌরসভাটি প্রতিষ্ঠিত হয়। এটি একটি ক শ্রেণীর পৌরসভা।আয়তনে মাগুরা পৌরসভা বাংলাদেশের ৫ম বৃহৎ পৌরসভা এবং খুলনা বিভাগের সর্ববৃহৎ পৌরসভা।  অবস্থান মাগুরা পৌরসভা শহরের এম.আর রোডের পূর্ব পাশে সরকারি হোসেন শহীদ সোহরাওয়ার্দী কলেজের সামনে সবুজ গাছপালায় সমৃদ্ধ শান্ত নিরিবিলি সুন্দর মনোরম পরিবেশে অবস্থিত।  ইতিহাস ১৯৬০ সালে মিউনিসিপ্যাল এ্যাডমিনিষ্ট্রেশন অর্ডিন্যান্স অনুসারে ১৯৬৫ সালের নভেম্বর মাসে মাগুরা টাউন কমিটি গঠিত হয়। টাউন কমিটি গঠন করা পূর্বে এটি ইউনিয়ন কাউন্সিল ছিল যা নির্বাচিত দশজন সদস্যর সমন্বয়ে গঠিত ছিল।  ১৯৭২ সালের বাংলাদেশ লোকাল কাউন্সিল এবং মিউনিসিপ্যাল কমিটি (সংশোধন) অধ্যাদেশ অনুসারে মাগুরা টাউন কমিটি মাগুরা পৌরসভায় “গ” শ্রেণীতে রূপান্তরিত হয়। ১৯৭৩ সালে মাগুরা পৌরসভার নামে প্রথম নির্বাচন অনুষ্ঠিত হয়। ১৯৮৪ সালে মাগুরা জেলায় রুপান্তরিত হয়। ঐ একই বছরে মাগুরা পৌরসভা “খ” শ্রেণীতে উন্নীত হয় এবং ১৯৯৩ সালে তা “ক-২” শ্রেণীর মর্যাদা লাভ করে।   প্রশাসনিক অবকাঠামো  মাগুরা পৌরসভার আয়তন ৪৪.৩৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর ও ১ জন মেয়র নিয়ে মোট ১৩ জন নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।  আয়তন এবং জনসংখ্যা মাগুরা পৌরসভার আয়তন ৪৪.৩৬ বর্গ কি.মি.। ২০১২ সালের আদমশুমারি অনুসারে মাগুরা পৌরসভায় জনসংখ্যা ১,১৪,০৫৪ জন। মোট জনসংখ্যার মধ্যে পুরুষ ৫৮,০৯৮ জন এবং মহিলা ৫৬,৯৫৬ জন।  প্রশাসক, চেয়ারম্যান এবং মেয়রদের তালিকা  মোঃ আলতাফ হোসেন  মোঃ ইকবাল আখতার খান ২০১৩-২০১৬  মোঃ খুরশীদ হায়দার টুটুল ২০১৬-বর্তমান  আরও দেখুন  বাংলাদেশের পৌরসভাসমূহের তালিকা   তথ্যসূত্র   বহিঃসংযোগ  /মাগুরা পৌরসভা   বিষয়শ্রেণী:মাগুরা জেলা বিষয়শ্রেণী:মাগুরা জেলার পৌরসভা বিষয়শ্রেণী:১৯৬৫-এ প্রতিষ্ঠিত
তকদীরওয়ালা () হল ১৯৯৫ সালের হিন্দি ভাষার ভারতীয় ফ্যান্টাসি অ্যাকশন কমেডি চলচ্চিত্র, যা কে. মুরালি মোহনা রাও পরিচালিত ও ডি. রামা নাইডু দ্বারা সুরেশ প্রোডাকশনের ব্যানারে নির্মিত হয়। ছবিতে ভেঙ্কটেশ ও রবীনা ট্যান্ডন অভিনয় করেছেন, আনন্দ-মিলিন্দ সঙ্গীত পরিচালনা করেন। এটি ১৯৯৪ সালের তেলুগু চলচ্চিত্র যমলীলা-এর পুননির্মাণ। ছবিটিকে বক্স অফিস ইন্ডিয়া কর্তৃক "ফ্লপ" ঘোষণা করা হয়ছিল। এটি আনারি-এর (১৯৯৩) পর ভেঙ্কটেশের দ্বিতীয় এবং শেষ হিন্দি ছবি।  তথ্যসূত্র  বিষয়শ্রেণী:১৯৯৫-এর চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:তেলুগু চলচ্চিত্রের হিন্দি পুনর্নির্মাণ বিষয়শ্রেণী:জনপ্রিয় সংস্কৃতিতে যম
রিসিপ্রক্যাল সিমেট্রি (Reciprocal symmetry) বা রিসিপ্রসিটি (Reciprocity) পদার্থবিজ্ঞানের অত্যন্ত গুরুত্বপূর্ণ একটি বিষয় । বিভিন্ন ধরনের রিসিপ্রক্যাল সিমেট্রি সম্বন্ধে আমরা পরিচিত কিন্তু সম্পূর্ণ নতুন এক ধরনের রিসিপ্রক্যাল সিমেট্রির ধারণা নিয়ে আসেন রাজশাহী ইউনিভার্সিটির পদার্থ বিজ্ঞান বিভাগের শিক্ষক মুশফিক আহমেদ চৌধুরী।  তথ্যসূত্র     Mushfiq Ahmad, Reciprocal Symmetry and its Relation to Einstein’s Postulate, Lorentz Tansformation and Discreteness, "International Journal of Reciprocal Symmetry and Theoretical Physics(IJRSTP), www.ijrstp.com"
হাইপারটেক্সট ট্রান্সফার প্রোটোকল সিকিউর বা এইচটিটিপিএস (Hypertext Transfer Protocol Secure বা HTTPS) হল ইন্টারনেটে বহুল ব্যবহৃত একপ্রকার সুরক্ষিত কম্পিউটার নেটওয়ার্ক প্রটোকল।  thumb|ইউনিফর্ম রিসোর্স লোকেটর এর শুরুতে এইচটিটিপিএস এর প্রণালি  এইচটিটিপিএসে যোগাযোগ প্রটোকল ট্রান্সপোর্ট লেয়ার সিকিউরিটি (টিএলএস) বা এর পূর্ববর্তী সিকিউর সকেটস লেয়ার (এসএসএল) দিয়ে এনক্রিপ্ট করা হয়। এই প্রটোকলকে তাই এইচটিটিপি অভার টিএলসি বা এইচটিটিপি অভার এসএসএল বলা হয়।  এটি ইন্টারনেট ব্যবহার করার সময় ওয়েব সার্ভার থেকে ইউজারকে ম্যান-ইন-দ্য-মিডল আক্রমণ থেকে রক্ষা করে।   তথ্যসূত্র   বিষয়শ্রেণী:ইন্টারনেট প্রোটোকল বিষয়শ্রেণী:নেটওয়ার্ক প্রোটোকল বিষয়শ্রেণী:নিরাপদ যোগাযোগ বিষয়শ্রেণী:হাইপার টেক্সট ট্রান্সফার প্রোটোকল
দীপেশ চক্রবর্তী (জন্ম: ১৯৪৮, কলকাতা) একজন ভারতীয় বাঙালি ইতিহাসবিদ। মূলত উত্তর উপনিবেশবাদ এবং সাবল্টার্ন থিয়োরি নিয়ে তাঁর কাজের জন্য তিনি বিশ্বের কাছে পরিচিতি লাভ করেছেন। বর্তমানে দীপেশ মার্কিন যুক্তরাষ্ট্রের শিকাগো বিশ্ববিদ্যালয়ে ইতিহাসের অধ্যাপনা করেন। ইতিহাস গবেষণায় তাঁর অবদানের জন্য ২০১৪ সালে তাঁকে টয়েনবি পুরস্কার (বিখ্যাত ইতিহাসবিদ আর্নল্ড জে. টয়েনবির নামে, যা সামাজিক বিজ্ঞানে মানবসভ্যতার প্রতি বিশেষ অবদানের জন্য দেওয়া হয়ে থাকে) প্রদান করা হয়। ব্যক্তিগত জীবন দীপেশ চক্রবর্তীর জন্ম ১৯৪৮ সালের ১৫ ডিসেম্বর। তার জন্ম ও বেড়ে ওঠা কলকাতায়। তার আদি পৈতৃক নিবাস বিক্রমপুরে। তার বাবা-মা দুজনই পূর্ববঙ্গের বিক্রমপুরের বজ্রযোগিনী এলাকার।   শিক্ষা ও কর্মজীবন  দীপেশ চক্রবর্তী প্রথমে তৎকালীন কলকাতা বিশ্ববিদ্যালয়ের অন্তর্গত প্রেসিডেন্সি কলেজ(বর্তমানে প্রেসিডেন্সি বিশ্ববিদ্যালয়) থেকে পদার্থবিদ্যায় স্নাতক হন। এরপর তিনি ম্যানেজমেন্টে স্নাতকোত্তর করেন ইন্ডিয়ান ইন্সটিটিউট অফ ম্যানেজমেন্ট থেকে। এরপরে তিনি ক্যানবেরার অস্ট্রেলিয়া ন্যাশানাল ইউনিভার্সিটিতে যোগদান করেন, যেখান থেকে তাকে ইতিহাসে ডক্টর অফ ফিলোজফি (পিএইচডি) ডিগ্রী প্রদান করা হয়।  বর্তমানে দীপেশ চক্রবর্তী শিকাগো বিশ্ববিদ্যালয়ে ইতিহাস, দক্ষিণ এশীয় ভাষা ও সভ্যতার লরেন্স এ. কিম্পটন সম্মানিত সার্ভিস অধ্যাপক।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:আদিনিবাস পূর্ববঙ্গে বিষয়শ্রেণী:বাঙালি ইতিহাসবিদ বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিক্রমপুরের ব্যক্তি বিষয়শ্রেণী:কলকাতার পণ্ডিত বিষয়শ্রেণী:বাঙালি লেখক বিষয়শ্রেণী:বাঙালি হিন্দু বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:অস্ট্রেলীয় জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় লেখক বিষয়শ্রেণী:ভারতীয় পুরুষ লেখক বিষয়শ্রেণী:ভারতীয় ইতিহাসবিদ বিষয়শ্রেণী:দক্ষিণ এশিয়ার ইতিহাসবিদ বিষয়শ্রেণী:ভারতীয় শিক্ষায়তনিক বিষয়শ্রেণী:ভারতীয় পণ্ডিত বিষয়শ্রেণী:২০শ শতাব্দীর ভারতীয় ইতিহাসবিদ বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় পণ্ডিত বিষয়শ্রেণী:২০শ শতাব্দীর ভারতীয় লেখক বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:কলকাতার ব্যক্তি বিষয়শ্রেণী:পশ্চিমবঙ্গের শিক্ষায়তনিক বিষয়শ্রেণী:ভারতীয় প্রভাষক বিষয়শ্রেণী:কলকাতার শিক্ষায়তনিক বিষয়শ্রেণী:ইন্ডিয়ান ইনস্টিটিউট অফ ম্যানেজমেন্ট ক্যালকাটার প্রাক্তন শিক্ষার্থী
কর্নেল এ আর আজম চৌধুরী (জন্ম:১৯৪৬ - মৃত্যু: ২০০২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।    জন্ম ও শিক্ষাজীবন  এ আর আজম চৌধুরীর জন্ম চাঁপাইনবাবগঞ্জ জেলার শিবগঞ্জ উপজেলার বাজিতপুর (চৌধুরীপাড়া) গ্রামে। তার বাবার নাম আফতাবউদ্দিন চৌধুরী এবং মায়ের নাম হালিমা চৌধুরী। তার স্ত্রীর নাম জেসমিন চৌধুরী। তাদের তিন ছেলে। চাঁপাইনবাবগঞ্জের শিবগঞ্জের কানসাট উচ্চ বিদ্যালয় থেকে এস.এস.সি এবং কুমিল্লা ইস্পাহানী কলেজ থেকে কৃতিত্বের সাথে এইচ.এস.সি পাশ করে তৎকালীন পাকিস্তান সেনাবাহিনীতে যোগদান করেন তিনি।   কর্মজীবন  এ আর আজম চৌধুরী পাকিস্তান সেনাবাহিনীতে ১৯৬৫ সালে যোগদান করেন এবং ১৯৬৬ সালে পাকিস্তান সেনাবাহিনীর বেলুচ রেজিমেন্টে কমিশন লাভ করেন। ১৯৭১ সালে প্রেষণে যশোর ইপিআর সেক্টরের অধীন ৪ নম্বর উইংয়ে সহকারী অধিনায়ক হিসেবে কর্মরত ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে তিনি গুরুত্বপূর্ণ ভূমিকা পালন করেন। কুষ্টিয়ার যুদ্ধে তিনি সার্বিক নেতৃত্ব দেন। তার নেতৃত্বে মুক্তিযোদ্ধারা ৩০ মার্চ ভোর পাঁচটার সময় কুষ্টিয়ায় আক্রমণ করেন। ৩১ মার্চ পর্যন্ত যুদ্ধ চলে। প্রতিরোধযুদ্ধ শেষে তিনি ভারতে যান। পরে ৪ নম্বর সেক্টরের লালবাজার সাব-সেক্টরের অধিনায়ক হিসেবে দায়িত্ব পালন করেন। বিভিন্ন স্থানে সাহসিকতার সঙ্গে যুদ্ধ করেন। বেশির ভাগ যুদ্ধেই তিনি অগ্রভাগে থাকতেন। তিনি বাংলাদেশ সেনাবাহিনী হতে কর্নেল হিসেবে অবসর গ্রহন করেন   মুক্তিযুদ্ধে ভূমিকা  সাতক্ষীরা জেলা সদর থেকে উত্তরে কলারোয়া উপজেলার অন্তর্গত সোনাবাড়িয়ায় ১৯৭১ সালের সেপ্টেম্বর মাসের ১৮-২০ তারিখে এখানে ভয়াবহ যুদ্ধ সংঘটিত হয়। এই যুদ্ধে মুক্তিবাহিনীর নেতৃত্ব দেন এ আর আজম চৌধুরী। এ সময় ভারতীয় সেনাবাহিনী মুক্তিবাহিনীর যুদ্ধকৌশল ও সক্ষমতা সম্পর্কে নিশ্চিত হতে চেয়েছিল। এটা যাচাইয়ের জন্য যুদ্ধক্ষেত্র হিসেবে নির্বাচন করা হয় বাংলাদেশের সাতক্ষীরা ও ভারতের হাকিমপুর এলাকাকে। এ আর আজম চৌধুরী তখন যুদ্ধরত ছিলেন কুষ্টিয়া অঞ্চলে। এই যুদ্ধের জন্য তাকে সেখান থেকে হাকিমপুরে আনা হয়। তার দলে ছিলেন ৬০ জন মুক্তিযোদ্ধা। তিনি সহযোদ্ধাদের নিয়ে ১৮ সেপ্টেম্বর বিকেলে সোনাবাড়িয়া পৌঁছেন। যুদ্ধের ছক অনুসারে সোনাবাড়িয়ায় যে স্থানে তাদের অবস্থান নেওয়ার কথা, সেখানে বাস্তবে ১০০ গজের বেশি উন্মুক্ত স্থান ছিল না। এ জন্য তিনি আরও ৫০০ গজ সামনে এগিয়ে প্রতিরক্ষা অবস্থান নেন। সেখানে ছিল একটি নালা। ১৯ সেপ্টেম্বর সকাল ১০টার দিকে তাদের প্রতিরক্ষা অবস্থানে হাজির হয় একদল পাকিস্তানি সেনা। তারা ছিল একটি জিপ, একটি পিকআপ এবং তিনটি তিন টনি লরিতে। সেগুলো আওতায় আসামাত্র এ আর আজম চৌধুরীর সংকেতে গর্জে উঠে সব মুক্তিযোদ্ধার অস্ত্র। পাকিস্তানি সেনা ও মুক্তিযোদ্ধাদের মধ্যে গোলাগুলি চলে বিকেল পর্যন্ত। এরপর পাকিস্তানি সেনারা আর্টিলারির সহায়তায় পশ্চাদ্পসরণ করে। সেদিন যুদ্ধে পাকিস্তান সেনাবাহিনীর ২০-২২ জন হতাহত হয়। মুক্তিযোদ্ধাদের একজন শহীদ হন। পরের দিনও সেখানে যুদ্ধ হয়। সেদিন পাকিস্তানিরা দুই দিক থেকে আক্রমণ করে। এ আর আজম চৌধুরী সহযোদ্ধাদের সঙ্গে নিয়ে সাহসিকতার সঙ্গে ওই আক্রমণ প্রতিহত করেন। ২১ সেপ্টেম্বর পাকিস্তানিরা তিন দিক থেকে মুক্তিবাহিনীর অবস্থানের দিকে অগ্রসর হতে থাকে। এ দিনও তিনি পাকিস্তান সেনাবাহিনীকে মোকাবিলার জন্য প্রস্তুতি নিচ্ছিলেন। কিন্তু সেক্টর হেডকোয়ার্টার থেকে তাকে পশ্চাদ্পসরণ করতে বলা হয়। তখন তিনি পশ্চাদ্পসরণ করে হাকিমপুরে ফিরে যান।   পুরস্কার ও সম্মাননা   বীর বিক্রম   তথ্যসূত্র    বহিঃসংযোগ   বিষয়শ্রেণী:বীর বিক্রম বিষয়শ্রেণী:২০০২-এ মৃত্যু
300px|থাম্ব|প্রাইমেট শহরবিহীন দেশগুলি কোনও দেশের সর্বপ্রধান নগরী (, প্রাইমেট সিটি) বলতে এমন একটি নগরীকে বোঝায় যার আকার জনসংখ্যার বিচারে দেশটির দ্বিতীয় বৃহত্তম নগরীর দ্বিগুণেরও বেশি এবং অর্থনীতি, রাজনীতি, শিক্ষা, সংস্কৃতি, ইত্যাদি ক্ষেত্রে নগরীটি দেশের অন্য সব নগরের সাথে অনুপাতের তুলনায় অনেক বেশি প্রাধান্য বা আধিপত্য বিস্তার করে থাকে।  সর্বপ্রধান নগরীগুলি সাধারণত উপনিবেশবাদ-পরবর্তী যুগে গড়ে উঠেছে। ঔপনিবেশিক যুগে ইউরোপীয় সরকারগুলি সাধারণত তাদের সমস্ত রাজনৈতিক ও অর্থনৈতিক কর্মকাণ্ড একটিমাত্র আঞ্চলিক কেন্দ্র থেকে পরিচালনা করত। ফলে সেই সময়ে সামঞ্জস্যহীনভাবে একটিমাত্র কেন্দ্রীয় এলাকাতে পৌর অবকাঠামোগুলি নির্মিত হয়। বি-উপনিবেশীকরণের পরে অবকাঠামোগুলি ঐসব নগরীতে থেকে যায় এবং এগুলি সর্বপ্রধান নগরী হিসেবে আবির্ভূত হয়।  সর্বপ্রধান নগরীর সুবিধা হল এতে দেশের অর্থনৈতিক কর্মকাণ্ড পুঞ্জীভূত হয়। এতে পণ্য ও সেবার একটি বৃহৎ বাজারের সৃষ্টি হয়। জনসংখ্যা বেশি বলে উচ্চমানের পণ্য ও সেবার (যেমন শিক্ষা) চাহিদা থাকে।  তথ্য ও ধারণার প্রবাহ অনেক বেশি থাকে। কেন্দ্রীভূত যোগাযোগ ও পরিবহন ব্যবস্থার সুবিধা পাওয়া যায়। এছাড়া আন্তর্জাতিক অঙ্গনেও সর্বপ্রধান নগরীটি প্রতিদ্বন্দ্বিতা করতে পারে ও বিদেশী বিনিয়োগ আকৃষ্ট করতে পারে।  সর্বপ্রধান নগরীর কিছু নেতিবাচক দিকও আছে। অসম বিনিয়োগের কারণে জাতীয় অর্থনৈতিক উন্নয়ন ব্যাহত হয়। সম্পদ ও ক্ষমতার বণ্টন অসম হয়। পরিবহন ব্যবস্থা সব অঞ্চলে সমান প্রবেশ্যতা দিতে পারে না। টেকসই পৌর উন্নয়ন সম্ভব হয় না। বস্তি ও পরিবেশগত সমস্যার সৃষ্টি হয়, যেগুলি সমাধানের জন্য জাতীয় অর্থনীতিতে চাপ পড়ে। সর্বপ্রধান নগরীতে কোনও বিপর্যয় ঘটলে সারা দেশে তার বিরূপ প্রভাব পড়ে। দেশের অন্যান্য অংশ থেকে মেধা, বিনিয়োগ ও শ্রম পাচার ঘটে।  বিষয়শ্রেণী:নগর বিষয়শ্রেণী:নগর গবেষণা ও পরিকল্পনা পরিভাষা বিষয়শ্রেণী:ভূগোল সম্পর্কিত তালিকা
হোয়াইট ফ্যাঙ () মার্কিন ঔপন্যাসিক জ্যাক লন্ডনের লেখা একটি বিখ্যাত কিশোর অ্যাডভেঞ্চার উপন্যাস। এটি প্রথমে পর্বক্রমে আউটিং ম্যাগাজিনে প্রকাশিত হয় ১৯০৬ সালে। এই বইটি ১৯ শতকের কানাডার ইউকন টেরিটোরির ক্লন্ডিক গোল্ড রাশের সময়কে নিয়ে লেখা, এবং মূল চরিত্রে রয়েছে হোয়াইট ফ্যাঙ নামের এক নেকড়েকুকুর। হোয়াইট ফ্যাঙ জ্যাক লন্ডনের লেখা সবচেয়ে জনপ্রিয় দ্য কল অব দি ওয়াইল্ড মত অনেকটা একই ধরনের উপন্যাস।   কাহিনী সংক্ষেপ    চরিত্র সমূহ    মূল ভাবনা    তথ্যসূত্র    বহিঃসংযোগ      হোয়াইট ফ্যাঙ , text and audio  বিষয়শ্রেণী:১৯০৬-এর উপন্যাস বিষয়শ্রেণী:ইংরেজি উপন্যাস   বিষয়শ্রেণী:মার্কিন অ্যাডভেঞ্চার উপন্যাস বিষয়শ্রেণী:আলাস্কাতে উপন্যাস সেট বিষয়শ্রেণী:উপন্যাসে সুমেরু বিষয়শ্রেণী:সান ফ্রান্সিসকো, ক্যালিফোর্নিয়াতে উপন্যাস সেট বিষয়শ্রেণী:য়ুকনে উপন্যাস সেট বিষয়শ্রেণী:সাহিত্যে কুকুর বিষয়শ্রেণী:সাহিত্যে নেকড়ে বিষয়শ্রেণী:উপন্যাসে পশু নিষ্ঠুরতা বিষয়শ্রেণী:প্রথম ধারাবাহিক আকারে প্রকাশিত উপন্যাস বিষয়শ্রেণী:আমেরিকান পত্রিকাতে মূলত প্রকাশিত কাজ বিষয়শ্রেণী:ক্রীড়া পত্রিকাতে মূলত প্রকাশিত কাজ বিষয়শ্রেণী:ক্লোন্ডাইক গোল্ড রাশ বিষয়শ্রেণী:চলচ্চিত্রে মার্কিন অভিযোজিত উপন্যাস বিষয়শ্রেণী:জ্যাক লন্ডনের উপন্যাস বিষয়শ্রেণী:প্রাণী নিষ্ঠুরতা সম্পর্কিত কল্পকাহিনী বিষয়শ্রেণী:চলচ্চিত্রে অভিযোজিত মার্কিন উপন্যাস বিষয়শ্রেণী:পর্বক্রমে প্রথম প্রকাশিত উপন্যাস
ডেডপুল অ্যান্ড উলভারিন মার্ভেল কমিক্স চরিত্র ডেডপুলের উপর নির্মিত ২০২৪ সালের আমেরিকান সুপারহিরো চলচ্চিত্র। এটির প্রযোজনার দায়িত্বে রয়েছে মার্ভেল স্টুডিওজ এবং ম্যাক্সিমাম এফোর্ট। ওয়াল্ট ডিজনি মোশন পিকচার্স এটি সারা বিশ্বে প্রচারণা করে। এটি মার্ভেল সিনেমাটিক ইউনিভার্সের ৩৪তম এবং ডেডপুল (২০১৬) ও ডেডপুল ২ (২০১৮) এর পরে একই সিরিজের তৃতীয় কিস্তি। শন লেভি এই চলচ্চিত্রের পরিচালনা করেছেন। চলচ্চিত্রের পরিচালকের সাথে রেহ্ট রিস, পল ওয়ার্নিক, জেব ওয়েলস এবং রায়ান রেইনল্ডস সম্মিলিতভাবে এটির চিত্রনাট্য লিখেছেন। মার্কিন অভিনেতা রায়ান রেনল্ডস প্রধান চরিত্র ওয়েড উইলসন/ডেডপুল ভূমিকায় অভিনয় করেছেন। তার সাথে হিউ জ্যাকম্যান, মরিনা ব্যাককারিন, ব্রিয়ানা হিল্ডারব্রান্ড পার্শ্বচরিত্রের ভূমিকায় অভিনয় করেছেন।  মুক্তি ২০২৪ সালের ২২ এপ্রিল "ডেডপুল অ্যান্ড উলভারিন" চলচ্চিত্রটির প্রথম ট্রেইলার মুক্তি পায়। একই সালের ২৬ জুলাই চলচ্চিত্রটি মুক্তি পায়।  অভিনয়ে  রায়ান রেনল্ডস – ওয়েড উইলসন/ডেডপুল  হিউ জ্যাকম্যান – জেমস "লোগান" হাউলেট/উলভারিন  এমা করিন – প্রধান ভিলেন  রব ডেলানি – পিটার  করণ সনি – দপিন্দর  ম্যাথু ম্যাকফ্যাডিয়েন – প্যারাডক্স  আরও দেখুন  মার্ভেল সিনেম্যাটিক ইউনিভার্স  মার্ভেল সিনেম্যাটিক ইউনিভার্সের চলচ্চিত্রের তালিকা  মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা   তথ্যসূত্র   বিষয়শ্রেণী:মার্ভেল স্টুডিওজ বিষয়শ্রেণী:মার্ভেল সিনেম্যাটিক ইউনিভার্স বিষয়শ্রেণী:২০২৪-এর ত্রিমাত্রিক চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:মার্কিন ক্রসওভার চলচ্চিত্র বিষয়শ্রেণী:২০১৮-এর পটভূমিতে চলচ্চিত্র বিষয়শ্রেণী:২০২৪-এর পটভূমিতে চলচ্চিত্র
উইকিসম্মিলন চট্টগ্রাম - এপ্রিল ১৮, ২০১১   সারাংশ    তারিখ ও স্থান  তারিখ:  সোমবার, এপ্রিল ১৮, ২০১১ বিএসটি  সময়:  বিকেল ২:৩০ থেকে ৫:৩০  স্থান:  প্রিমিয়ার বিশ্ববিদ্যালয় ১/এ, ও.আর. নিজাম রোড, প্রবর্তক মোড়, পাঁচলাইশ চট্টগ্রাম, বাংলাদেশ  অংশগ্রহণকারী  আলোচনার বিষয়  ঘোষণা / ইভেন্ট নোটিশ সম্মিলন সম্পর্কে বাহ্যিক লিঙ্কের তালিকা এখানে যোগ করুন।  ফেসবুক ইভেন্ট পেজ   মিটিং কভারেজ/সম্মিলন পরবর্তী সংক্ষিপ্তসার/ব্লগ/খবর   এখানে মিটিং কভারেজের লিঙ্ক তালিকা করুন।  টুইটার হ্যাশট্যাগ #WPMCTG1 সহকারে টুইট    ছবি   বিষয়শ্রেণী:চট্টগ্রামে উইকিপিডিয়া সম্মিলন বিষয়শ্রেণী:২০১১ সালে উইকিপিডিয়া সম্মিলন
চে গ্রিনিজ একজন বার্বাডীয় মডেল এবং বার্বাডীয় পরিবেশবাদী কর্মী।  তিনি ২০১৯ সালে মিস ওয়ার্ল্ড বার্বাডোসের মুকুট লাভ করেন।   তার প্রচারণার অংশ হিসাবে, তিনি বধির অধিকার সম্পর্কে সচেতনতা বাড়াতে চেয়েছিলেন এবং ফলস্বরূপ আমেরিকান সাইন ল্যাঙ্গুয়েজ শিখেছিলেন। তিনি এর আগে ২০১৭ সালে মিস ইউনিভার্স বার্বাডোসে প্রতিদ্বন্দ্বিতা করেছিলেন, কিন্তু পা ভেঙ্গে যাওয়ায় ফাইনাল মিস করেছিলেন। তিনি মিস ওয়ার্ল্ড ২০১৯ সুন্দরী প্রতিযোগিতায় প্রতিদ্বন্দ্বিতা করেছিলেন, কিন্তু প্রতিযোগিতায় কোন স্থান পাননি।   তথ্যসূত্র   বহিঃসংযোগ   চে আমর গ্রিনিজ, মিস ওয়ার্ল্ড বার্বাডোস 2019 (সাক্ষাৎকার)  মিস বার্বাডোস চে' আমর গ্রিনিজ 14 ডিসেম্বর, 2019-এ পূর্ব লন্ডনের এক্সেল এরেনায় মিস ওয়ার্ল্ড ফাইনাল 2019-এর সময় পারফর্ম করছেন৷ (আলোকচিত্র) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মিস ওয়ার্ল্ড ২০১৯-এর প্রতিনিধি বিষয়শ্রেণী:বার্বাডীয় মডেল
সোতাপন্ন () বা স্রোতাপন্ন হলো  বৌদ্ধ দর্শন অনুসারে এমন ব্যক্তি যিনি ধর্মকে উপলব্ধি করেছেন এবং প্রথম তিনটি বন্ধন থেকে মুক্ত। এটি বোধদয়ের চার সোপানের মধ্যে প্রথম।  সোতাপন্ন শব্দের আক্ষরিক অর্থ হলো "স্রোতে প্রবেশকারী" বা "প্রবাহ বিজয়ী", এবং অষ্টাঙ্গিক মার্গকে স্রোত বলে যা নির্বাণের দিকে নিয়ে যায়।   তথ্যসূত্র    বহিঃসংযোগ     বিষয়শ্রেণী:বোধদয়ের বৌদ্ধ সোপান বিষয়শ্রেণী:বৌদ্ধ উপাধি
জ্ঞানোদয়  ঊনবিংশ শতাব্দীতে বাংলা ভাষায় প্রকাশিত মাসিক কিশোর পত্রিকা। এটি বাঙালি তথা দেশীয় পরিচালিত প্রথম শিশুপাঠ্য পত্রিকা।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ১৫২ এবং ৬৫৯,   ১৮৩১ খ্রিষ্টাব্দের ডিসেম্বর মাসের ৩১ তারিখে এই পত্রিকাটির প্রথম সংখ্যা কলকাতায় প্রকাশিত হয়েছিল। পত্রিকাটির সম্পাদক ছিলেন রামচন্দ্র মিত্র এবং কৃষ্ণধন মিত্র। মূলত, বালক বালিকাদের শিক্ষাদানের জন্য এই পত্রিকাতে তাদের উপযোগী নীতিকথা, ইতিহাস, ভূগোল ইত্যাদি স্থান পেতো। তবে এই পত্রিকাটির ২০টি সংখ্যা প্রকাশের পর বন্ধ হয়ে গিয়েছিল।   তথ্যসূত্র   বিষয়শ্রেণী:বাংলা ভাষার সংবাদপত্র বিষয়শ্রেণী:ছোটদের পত্রিকা বিষয়শ্রেণী:১৮৩১-এ প্রতিষ্ঠিত
ভিয়ারিয়াল ফুটবল ক্লাব (সাধারণত ভিয়ারিয়াল সিএফ অথবা শুধুমাত্র ভিয়ারিয়াল নামে পরিচিত) হচ্ছে ভিয়ারিয়াল ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২৩ সালের ১০ই মার্চ তারিখে প্রতিষ্ঠিত হয়েছে। ভিয়ারিয়াল তাদের সকল হোম ম্যাচ ভিয়ারিয়ালের এস্তাদিও দে লা সেরামিকায় খেলে থাকে; যার ধারণক্ষমতা হচ্ছে ২৪,৮৯০। বর্তমানে এই ক্লাবের ম্যানেজারের দায়িত্ব পালন করছেন মার্সেলিনো গার্সিয়া তোরাল এবং সভাপতির দায়িত্ব পালন করছেন ফের্নান্দো রজ। স্পেনীয় রক্ষণভাগের খেলোয়াড় রাউল আলবিয়ল এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ভিয়ারিয়াল এপর্যন্ত ১টি শিরোপা জয়লাভ করেছে, যেটি হচ্ছে তেরসেরা ডিভিশন শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যেগুলো হচ্ছে ২০০৩ উয়েফা ইন্টারটোটো কাপ এবং ২০০৪ উয়েফা ইন্টারটোটো কাপ।  অর্জন ঘরোয়া লা লিগা রানার-আপ (১): ২০০৭–০৮ সেহুন্দা ডিভিশন রানার-আপ (১): ২০১২–১৩ সেহুন্দা ডিভিশন বি রানার-আপ (২): ১৯৮৭–৮৮, ১৯৯১–৯২ তেরসেরা ডিভিশন চ্যাম্পিয়ন (১): ১৯৭০  আন্তর্জাতিক উয়েফা চ্যাম্পিয়নস লিগ সেমি ফাইনাল (১): ২০০৫–০৬ উয়েফা ইউরোপা লিগ সেমি ফাইনাল (৩): ২০০৩–০৪, ২০১০–১১, ২০১৫–১৬ কোয়ার্টার ফাইনাল (১): ২০১৮–১৯ উয়েফা ইন্টারটোটো কাপ চ্যাম্পিয়ন (২): ২০০৩, ২০০৪  আরও দেখুন  ভিয়ারিয়াল ফুটবল ক্লাব বি – ভিয়ারিয়ালের দ্বিতীয় স্তরের দল  ভিয়ারিয়াল ফুটবল ক্লাব সি – ভিয়ারিয়ালের তৃতীয় স্তরের দল  তথ্যসূত্র  বহিঃসংযোগ        লা লিগায় ভিয়ারিয়াল ফুটবল ক্লাব    উয়েফায় ভিয়ারিয়াল ফুটবল ক্লাব    বিষয়শ্রেণী:ভিয়ারিয়াল ফুটবল ক্লাব বিষয়শ্রেণী:লা লিগার ক্লাব বিষয়শ্রেণী:স্পেনের ফুটবল ক্লাব বিষয়শ্রেণী:১৯২৩-এ স্পেনে প্রতিষ্ঠিত বিষয়শ্রেণী:১৯২৩-এ প্রতিষ্ঠিত ফুটবল ক্লাব
ভারতীয় বিজ্ঞান ও যুক্তিবাদী সমিতি পশ্চিমবঙ্গের একটি বিজ্ঞান সংগঠন।https://m.dailyhunt.in/news/india/bangla/bengali+amader+bharat-epaper-bamader/bharatiy+bigyan+o+yuktibadi+samiti+r+dabike+nasyat+kare+dbigun+utasahe+sarasbati+pujor+prastuti-newsid-80247504 ১৯৮৫ সালে কলকাতায় প্রগতিশীল ও মুক্ত চিন্তার মানুষদের নিয়ে এই সংগঠন গড়ে ওঠে । ১৯৮৯ সালে এটি সরকারীভাবে নথিভুক্ত হয় (রেজিঃ নং- S/৬৩৪৯৮)। সমিতিটি যুক্তিবাদী সমিতি বলেই বেশি পরিচিত। সমাজে মুক্ত চিন্তা ও বিজ্ঞানমনস্কতার প্রসার ঘটানোই ছিলো এই সংগঠনের উদ্দেশ্য।https://www.aajkaal.in/news/state/snek-prejudice-f6q9 এটি কোন রাজনৈতিক দলের শাখা বা প্রশাখা নয়। সমিতির প্রতিষ্ঠাতা ছিলেন প্রবীর ঘোষ।   সমিতির উদ্দেশ্য  বিজ্ঞানমনস্কতা ও যুক্তিবাদের বিকাশ ঘটনো এই সংগঠনের একমাত্র উদ্দেশ্য। যুক্তিবাদ বিকাশের মূল অন্তরায় ধর্মীয় ভাবাবেগ, কুসংস্কার ও বিভিন্ন সামন্ততান্ত্রিক মূল্যবোধ। তাই এই সমিতি জন্মলগ্ন থেকেই যাবতীয় কুসংস্কার, ধর্মীয় আবেগ, অলৌকিকত্ব, ঈশ্বরতত্ব, জাতপাত, জ্যোতিষ শাস্ত্র ও সমস্ত রকম অবৈজ্ঞানিক চিন্তার বিরুদ্ধে আন্দোলন শুরু করেছে। এই আন্দোলন আসলে বর্তমান আর্থসামাজিক অসাম্যকে টিকিয়ে রাখার সহায়ক সমস্ত মতাদর্শ, মূল্যবোধ, সামাজিক আচারানুষ্ঠানের বিরুদ্ধে এক সাংস্কৃতিক আন্দোলন।   সমিতির গঠন  এই সমিতির গঠনতন্ত্রের ধরন পিরামিডিয়। সবার নিচে শাখা সংগঠন, তার উপরে আঞ্চলিক কমিটি, কেন্দ্রীয় কমিটি এবং কেন্ধ্রীয় কার্যকরী কমিটি। কেন্দ্রীর কর্যকরী কমিটি-ই সমিতির সর্বোচ্চ কমটি। প্রতিবছর মার্চ মাসে সমিতির কেন্দ্রীয় সম্মেলন অনুষ্ঠিত হয়। কেন্দ্রীয় সম্মেলন পরবর্তী এক বছরের জন্য কেন্দ্রীয় কমিটি এবং কেন্দ্রীয় কার্যকরী কমিটির সদস্যদের নির্বাচন করে। বর্তমানে সমিতির মোট ১০টি অঞ্চলিক কমিটি এবং ২টি রাজ্য কমিটি আছে।  প্রতিটি আঞ্চলিক কমিটির অধীনে বহু শাখা কাজ করে।http://www.jagarantripura.com/2016/04/24/ভারতীয়-বিজ্ঞান-ও-যুক্তিব/ তবে পশ্চিমবঙ্গ তথা ভারতের বিভিন্ন জায়গার একাধিক শাখা, সেখানে কোন নির্দিষ্ট আঞ্চলিক কমিটি গঠিত না হওয়ায় তারা সরাসরি কেন্দ্রীয় কমিটির অধীনে কাজ করে। বর্তমানে সমিতির প্রায় ৮০টি শাখা সংগঠন আছে। এদের মধ্যে ৩০টি অতি সক্রিয়।http://newsb24.in/NewsReader.php?News_ID=10001340  তথ্যসূত্র  বিষয়শ্রেণী:ভারতে ভিত্তিক যুক্তিবাদী গোষ্ঠী বিষয়শ্রেণী:১৯৮৫-এ ভারতে প্রতিষ্ঠিত বিষয়শ্রেণী:১৯৮৫-এ পশ্চিমবঙ্গে প্রতিষ্ঠিত
অগ্গমহাপন্ডিত ধর্মবংশ মহাস্থবির (২৩ সেপ্টেম্বর ১৮৭২ - ৩ ডিসেম্বর ১৯৩৯) হলেন একজন বৌদ্ধ ভিক্ষু এবং ধর্মপ্রচারক যিনি বাংলাদেশে, বিশেষতঃ চট্টগ্রামে বৌদ্ধ ধর্ম প্রচারে ও উপাসনালয় গড়ায় বিশেষ অবদান রেখেছেন।   জন্ম ও পারিবারিক পরিচিতি  ধর্মবংশ মহাস্থবির ১৮৭২ সালের ২৩ সেপ্টেম্বর ১৮৭২ তৎকালীন ব্রিটিশ ভারতের কলকাতায় জন্মগ্রহণ করেন। তার পৈতৃক নিবাস ছিলো চট্টগ্রাম জেলার বোয়ালখালী উপজেলার বেঙ্গুরা গ্রামে। তার পিতৃদত্ত নাম প্রাণকৃষ্ণ বড়ুয়া।   শিক্ষাজীবন  ধর্মবংশ কলকাতার বউবাজার মিশনারি বিদ্যালয় থকে প্রাথমিক ও মাধ্যমিক শিক্ষা লাভের পর আঠারো বছর বয়সে বউবাজারের নবীন বিহারে শ্রামণ্যধর্মে দীক্ষিত হন এবং বৌদ্ধধর্ম ও দর্শনে উচ্চশিক্ষা লাভের জন্য ব্রহ্মদেশ গমন করে মৌলমেনস্থ বৈজয়ন্তী বিহারের অধ্যক্ষ সাগরা মহাস্থবিরের নিকট উপসম্পদা গ্রহণ করেন। বার্মায় অধ্যয়নশেষে উচ্চতর শিক্ষার জন্য তিনি শ্রীলঙ্কায় যান এবং ১৯০৪ সাল পর্যন্ত সেখানে অধ্যয়ন করেন।   কর্মজীবন  তিনি ১৯০৪ সালে চট্টগ্রামে একটি বৌদ্ধ বিহারের অধ্যক্ষ পদে যোগদান করার পাশাপাশি চট্টগ্রাম কলেজিয়েট স্কুলে পালি শিক্ষকের দায়িত্বও পালন করেন এবং পরবর্তিতে ১৯১১ খ্রিষ্টাব্দে চট্টগ্রাম কলেজে পালি বিভাগ খোলা হলে তাতে প্রথম প্রভাষক নিযুক্ত হয়ে একাধারে ১৬ বছর সেখানে অধ্যাপনা করেন।  তিনি ‘বাংলাদেশ বৌদ্ধ সমিতি’র সভাপতি হিসাবেও দায়িত্ব পালন করেন।   মৃত্যু  তিনি ১৯৩৯ সালের ৩ ডিসেম্বর সাতবাড়িয়া বৌদ্ধবিহারে মৃত্যুবরণ করেন।   সম্মননা  বিহার প্রতিষ্ঠা, মন্দিরে প্রতিষ্ঠা, পালি শিক্ষার প্রসার প্রভৃতি কাজে তার নেতৃত্ব ও দক্ষতার স্বীকৃতিস্বরূপ বার্মা সরকার ১৯২৭ সালে তাকে ‘‘অগ্গমহাপন্ডিত’’ উপাধিতে ভূষিত করে।   আরও দেখুন   বাংলাদেশ বৌদ্ধ সমিতি।   তথ্যসূত্র    বহিঃসংযোগ   বিষয়শ্রেণী:১৮৭২-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:চট্টগ্রাম জেলার বৌদ্ধ ধর্মীয় পণ্ডিত বিষয়শ্রেণী:বাংলাদেশে বৌদ্ধধর্ম